สโมสรฟุตบอลไทยฮอนด้า

**สโมสรฟุตบอลไทยฮอนด้า** เดิมคือ สมาคมกีฬาไทยฮอนด้า เป็นอดีตสโมสรฟุตบอลในประเทศไทย ตั้งอยู่ที่เขตมีนบุรี กรุงเทพมหานคร และใช้สนามกีฬาเฉลิมพระเกียรติ 72 พรรษา เขตมีนบุรี เป็นสนามเหย้า โดยทางบอร์ดบริหารสโมสรได้ประกาศพักทีมตั้งแต่ฤดูกาล 2563 เป็นต้นไป

## ประวัติสโมสร

สโมสรฟุตบอลไทยฮอนด้า ลาดกระบัง นับเป็นสโมสรฟุตบอลแรกในกลุ่มบริษัทอุตสาหกรรมยานยนต์ที่เคยลงแข่งขันในระดับไทยพรีเมียร์ลีก ดำเนินกิจการโดยบริษัท พญาอินทรี ลาดกระบัง จำกัด ซึ่งเป็นส่วนหนึ่งของบริษัท ไทยฮอนด้า แมนูแฟคเจอริง ที่ตั้งอยู่ในนิคมอุตสาหกรรมลาดกระบัง โดยมีฐานแฟนบอลอยู่ในกลุ่มพนักงานของบริษัทไทยฮอนด้า และในเขตนิคมอุตสาหกรรมลาดกระบัง  

บริษัท ไทยฮอนด้า แมนูแฟคเจอริ่ง จำกัด ได้เริ่มส่งทีมฟุตบอลเข้าร่วมแข่งขันชิงถ้วยฟุตบอลอุตสาหกรรมสมุทรปราการ ครั้งแรก เมื่อปี 2514 โดยเริ่มจากการรวมตัวกันของพนักงานเอง และ ในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ ชมรมฟุตบอลไทยฮอนด้า มีกิจกรรมหลัก 2 ประการ คือ

# จัดแข่งขันฟุตบอลภายใน โดยมีทีมเข้าร่วมแข่งขันประมาณ 20 ทีม - 400 คนต่อปี
# ส่งทีมฟุตบอลเข้าร่วมแข่งขันฟุตบอลอุตสาหกรรมสมุทรปราการอย่างต่อเนื่องผลงานในแข่งขันฟุตบอลอุตสาหกรรมสมุทรปราการ

และในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ และเริ่มต้นส่งทีมเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยส่งทีมเข้าร่วมการแข่งขัน ถ้วย ง และได้จัดตั้งเป็น *สมาคมกีฬาไทยฮอนด้า* โดยมีวัตถุประสงค์คือ

# เป็นองค์กรที่สังคมให้ดำรงอยู่โดยช่วยเหลือกิจกรรมสังคมด้านกีฬา 
# เป็นแหล่งที่ทำให้พนักงานเป็นหนึ่งเดียวกัน มีมุมมองแนวคิดร่วมกัน โดยพัฒนาจากการแข่งขันด้านกีฬาฟุตบอลและกีฬาประเภทอื่น

### 2545 - 2548

สโมสรทำผลงานเลื่อนชั้น 4 ครั้งติดต่อกัน 
ในช่วงปี พ.ศ. 2545-2548 สโมสรทำผลงานเลื่อนชั้น 4 ครั้งติดต่อกัน โดยเริ่มจากการได้ตำแหน่งรองแชมป์ฟุตบอลถ้วยพระราชทาน ง. ประจำปี 2545 , แชมป์ฟุตบอลถ้วยพระราชทาน ค. ประจำปี 2546 , แชมป์ฟุตบอลถ้วยพระราชทาน ข. ประจำปี 2547 ก่อนจะคว้าตำแหน่งรองแชมป์ไทยลีก ดิวิชัน 1 ในฤดูกาล 2548 ได้สำเร็จ ทำให้ได้ลงแข่งขันในระดับลีกสูงสุดของประเทศไทยอย่างไทยพรีเมียร์ลีก 1

ไทยฮอนด้า ลงแข่งขันในลีกสูงสุดของประเทศไทยเป็นเวลา 2 ฤดูกาล ในไทยแลนด์พรีเมียร์ลีก 2549 และไทยแลนด์พรีเมียร์ลีก 2550 ก่อนจะตกชั้นกลับลงไปเล่นในไทยลีก ดิวิชัน 1และลีกภูมิภาค ดิวิชัน 2

### ดิวิชั่น 1

ในช่วงสองปีแรกหลังการตกชั้นจากลีกสูงสุด ผลงานของสโมสรไม่ดีหนัก โดยใน ดิวิชั่น 1 ปี 2551 สโมสรจบฤดูกาลด้วยอันดับที่ 13 จาก 16 ซึ่งตกชั้น แต่ในปีถัดมา (ฤดูกาล 2552) ทางสมาคมฟุตบอลแห่งประเทศไทยฯ มีมติหาสโมสรแทน สโมสรธนาคารกรุงเทพ ที่ไม่ได้ส่งทีมเข้าแข่งขัน สโมสรเลยได้สิทธิอีกครั้งในการอยู่รอด ซึ่งก็เพลย์ออฟ ชนะ สโมสรนครสวรรค์ เอฟซี แต่ผลงานของสโมสรก็ยังไม่ดีขึ้น จนตกชั้นใน ดิวิชั่น 1 ปี 2554 ซึ่งในระหว่างนั้น มีนักฟุตบอลหลายๆคน ได้ลงเล่นให้กับสโมสร เช่น ปกเกล้า อนันต์ 

ขณะเดียวกัน ในปี 2553 ทางสโมสรก็ได้มีการเปลื่ยนแปลงตราสัญลักษณ์ของสโมสรที่ใช้มาตั้งแต่ก่อตั้ง เป็นรูป "วิงมาร์ค" มาสื่อความหมายถึงแบรนด์ฮอนด้า ซึ่งนำมารวมกับรูป "วิหคเพลิง" เป็นการสื่อความหมายถึงความมีพลังอันกล้าแกร่ง เป็นอมตะ นิรันดร ไม่มีวันตาย รวมไปถึงเปลื่ยนฉายาของสโมสรเป็น "พญาอินทรี"

### ดิวิชั่น 2 และเลื่อนชั้นสู่ไทยลีก
หลังจากที่ตกชั้นลงมาสู่ ไทยลีก ดิวิชัน 2 ในปี พ.ศ. 2554 ไทยฮอนด้าต้องใช้เวลาถึง 3 ปี ก็สามารถกลับมาเลื่อนชั้นขึ้นสู่ ไทยลีก ดิวิชัน 1 ภายใต้การคุมทีมของ Masami Taki โดยมีประธานสโมสรคือ วิน บุญห้อย และ อดิเรก ไกรเทพ เป็นผู้จัดการทีม ทำให้ปีต่อมา ในวันที่ 22 มกราคม 2558 ทางบริษัท ไทยฮอนด้า แมนูแฟคเจอริ่ง จำกัด ได้จดทะเบียนกับกรมธุรกิจการค้าจัดตั้งบริษัทนิติบุคคลเพื่อทำหน้าที่บริหารสโมสรฟุตบอลไทยฮอนด้าในนาม **บริษัท พญาอินทรี ลาดกระบัง จำกัด** และได้แต่งตั้ง ศิริศักดิ์ ยอดญาติไทย มาเป็นหัวหน้าผู้ฝึกสอนแทน Masami Taki ที่จะทำหน้าที่เป็น ผู้อำนวยการเทคนิคของสโมสร และ สโมสรในปีนั้น สามารถเลื่อนชั้นสู่ ไทยลีกได้สำเร็จ และ ได้ตำแหน่งชนะเลิศ ใน ฤดูกาล 2559



ไฟล์:THD 1 logo.png| 2543-2553
ไฟล์:THD 2 logo.png| 2553
ไฟล์:THD 3 logo.png| 2554-2560
ไฟล์:THL 2017 Logo.png| 2560
ไฟล์:THL 2018 Logo.png| 2561


## ที่ตั้งสโมสรและสนามเหย้า

## ผลงานของสโมสรในแต่ละฤดูกาล

**<big>สถิติที่สุดของสโมสร</big>**
* ผู้เล่นที่ยิงประตูมากสุด โรโดลจุ๊บ พาอูโนวิช  30 ประตู (2557)
* แมตช์ที่มีการทำประตูมากที่สุด ไทยฮอนด้า 11-1 ปลวกแดง ระยอง ยูไนเต็ด (2557)
* แมตช์ที่มีผู้เข้าชมมากที่สุด ไทยฮอนด้า 2-1 สุโขทัย ผู้เข้าชม 13,000 คน (2557)
* ไม่แพ้ใครติดต่อกันนานสุด 23 นัด (29 มี.ค. - 8 พ.ย. 2557)
* ชนะติดต่อกันนานสุด 13 นัด (12 เม.ย. - 16 ส.ค. 2557)
* ทำแต้มเยอะสุด 87 แต้ม (2557 - ลีกโซนกรุงเทพ 67 แต้ม, ชปล 20 แต้ม)

## หัวหน้าผู้ฝึกสอน

## ผู้เล่น
### ผู้เล่นชุดฤดูกาล 2562

	

## เกียรติประวัติ
* **[[ฟุตบอลชิงถ้วยพระราชทานประเภท ข.|ถ้วยพระราชทาน ข]]** 
:: **ชนะเลิศ (1) :** 2547
* **[[ฟุตบอลชิงถ้วยพระราชทานประเภท ค.|ถ้วยพระราชทาน ค]]**
:: **ชนะเลิศ (1) :** 2546
* **[[ฟุตบอลชิงถ้วยพระราชทานประเภท ง.|ถ้วยพระราชทาน ง.]]**
:: **รองชนะเลิศ (1):** 2545
* **[[ไทยลีก 2]]**  
:: **ชนะเลิศ (1) :** 2559
:: **รองชนะเลิศ (1) :** 2548
* **[[ไทยลีก 4]]**
:: **รองชนะเลิศ (1) :** 2557
* **[[ไทยลีก 4]] โซนกรุงเทพและปริมณฑล**
:: **ชนะเลิศ (2) :** 2555, 2557

## อ้างอิง

## แหล่งข้อมูลอื่น
* http://www.thaihondafc.com 
* Facebook Thai Honda FC

หมวดหมู่:สโมสรกีฬาที่ก่อตั้งในปี พ.ศ. 2543
หมวดหมู่:สโมสรในไทยลีก
ไทยฮอนด้า
หมวดหมู่:สโมสรฟุตบอลหน่วยงานในประเทศไทย
หมวดหมู่:สโมสรฟุตบอลที่ปิดกิจการในประเทศไทย